Πρόγραμμα Πολιτιστικών Εκδηλώσεων Δήμου Κηφισιάς - Δεκέμβριος 2025
2025-12-06 08:00 - 2025-12-30 17:00 (Europe/Athens)

Ετήσια επετειακή συναυλία της Φιλαρμονικής - Cinema Collection
2025-12-14 19:30 | Αίθουσα “Γκατσόπουλος” – Δημαρχείο Κηφισιάς, Μυρσίνης 2 & Διονύσου, Κηφισιά
Ο Δήμαρχος Κηφισιάς Βασίλης Ι. Ξυπολυτάς
και ο Αντιδήμαρχος Πολιτισμού Χρήστος Καλός,
στο πλαίσιο των Χριστουγεννιάτικων εκδηλώσεων του Δήμου Κηφισιάς
και με αφορμή τα 60 χρόνια Φιλαρμονικής «Ανδρέας Κατεβαίνης» του Δήμου Κηφισιάς
σας προσκαλούν στην ετήσια επετειακή συναυλία της Φιλαρμονικής με τίτλο:

«Cinema Collection: ένα αφιέρωμα στα γνωστότερα μουσικά θέματα βραβευμένων ταινιών όλων των εποχών»
Κυριακή 14 Δεκεμβρίου 2025, ώρα 19:30
Αίθουσα Δημαρχείου Κηφισιάς «Δήμαρχος Βασ. Γκατσόπουλος»
(Διονύσου & Μυρσίνης)

Είσοδος Ελεύθερη

"Χειμερινοί διάλογοι": Οι διεθνώς καταξιωμένες πιανίστριες Δανάη & Κυβέλη Dörken σε μια σπάνια μουσική βραδιά στην Κηφισιά
2025-12-27 20:00 - 22:00 | Αμφιθέατρο St. Catherine’s British School, Κηφισιά, Κοντογιάννη & Βασίλη Αντωνοπούλου 9, Κηφισιά
Η Αντιδημαρχία Πολιτισμού υποδέχεται στην Κηφισιά δύο από τα πιο λαμπρά ονόματα της ευρωπαϊκής μουσικής σκηνής.
Η Δανάη και η Κυβέλη Dörken, Καλλιτεχνικές Διευθύντριες του Διεθνούς Φεστιβάλ Μουσικής Μολύβου και πιανίστριες με διεθνή αναγνώριση, παρουσιάζουν μια μοναδική συναυλία στις 27 Δεκεμβρίου 2025, στο ολοκαίνουργιο αμφιθέατρο του St. Catherine’s British School, με ελεύθερη είσοδο.
Η συναυλία αποτελεί ένα σημαντικό πολιτιστικό γεγονός για την πόλη, καθώς περιλαμβάνει την παγκόσμια πρεμιέρα του νέου έργου του διεθνούς φήμης συνθέτη Δημήτρη Τερζάκη, Mediterranes Tagebuch (Μεσογειακό ημερολόγιο), γραμμένου ειδικά για τη Δανάη Dörken. Ένα έργο με σαφή αναφορά στη μνήμη, τον ρυθμό και το μεσογειακό φως, που αναμένεται να συγκεντρώσει το ενδιαφέρον του μουσικού κόσμου.
Με βαθιά καλλιτεχνική συνοχή, έντονη σκηνική παρουσία και ένα ρεπερτόριο που συνδυάζει δεξιοτεχνία και συναίσθημα, οι δύο αδελφές συμπεριλαμβάνονται στα πιο αναγνωρισμένα πιανιστικά ντουέτα της γενιάς τους στην Ευρώπη.
Πρόγραμμα συναυλίας
ΦΡΑΝΤΣ ΣΟΥΜΠΕΡΤ
Φαντασία σε φα ελάσσονα, D. 940
ΔΗΜΗΤΡΗΣ ΤΕΡΖΑΚΗΣ
Mediterranes Tagebuch (Mεσογειακό ημερολόγιο)
Παγκόσμια πρεμιέρα
ΦΡΑΝΤΣ ΛΙΣΤ
Παράφραση στον Ριγκολέττο του Βέρντι
Διάλειμμα
ΜΑΝΟΥΕΛ ΝΤΕ ΦΑΓΙΑ
Η σύντομη ζωή: Δύο ισπανικοί χοροί
ΓΙΟΧΑΝΝΕΣ ΜΠΡΑΜΣ
Ουγγρικοί χοροί αρ. 1-10

Η εκδήλωση διοργανώνεται με πρωτοβουλία της Αντιδημαρχίας Πολιτισμού του Δήμου Κηφισιάς, σε συνεργασία με το Διεθνές Φεστιβάλ Μουσικής Μολύβου και με την ευγενική παραχώρηση του χώρου από το St. Catherine’s British School, στο πλαίσιο της στρατηγικής ενίσχυσης της πολιτιστικής ζωής και της πρόσβασης της τοπικής κοινωνίας σε κορυφαίες καλλιτεχνικές παραγωγές.
Είσοδος δωρεάν – Απαραίτητη η κράτηση λόγω περιορισμένων θέσεων.
Κρατήσεις έως 24/12/2025, ώρα 12:00 (μεσημβρινή)
ΠΡΟΣΟΧΗ: Θα τηρηθεί σειρά προτεραιότητας μέσω δηλώσεων στην φόρμα συμμετοχής εδώ: https://forms.gle/YGtV6P9pNJMhXBSi8
Στοιχεία Εκδήλωσης
Ημερομηνία & Ώρα: 27 Δεκεμβρίου 2025, 20:00
Χώρος: Αμφιθέατρο St. Catherine’s British School, Κηφισιά
Διεύθυνση: Κοντογιάννη & Βασίλη Αντωνοπούλου 9, Κηφισιά 145 61
(google pin: https://maps.app.goo.gl/eWjsjLeXjZr8Ztza9)

Διοργάνωση: Αντιδημαρχία Πολιτισμού Δήμου Κηφισιάς

Email: kifissiapolitismos@gmail.com

Τηλέφωνα: 213 2007 204, -214, -242
